1892.] (f. 15— 16) EVANGELIUM SEC. MATTHÆUM. (C. 9, 19— 10, 2) 15 



cum discipulis suis. 20. et ecce mulier quae profluuio sanguinis 

 uexabatur XII annis accessit retro et tetigit fimbriam uestimenti 

 eius. 21. dicebat enim intra se: si tetigero uestimentum eius, 

 salua ero. 22. iesus autem conuersus et uidens eam dixit: con- 

 stans esto filia, fides tua te saluam fecit; et salua facta est mulier 

 ex illa hora. 23. et cum uenisset iesus in domum principis uidens 

 tubicinis(!) et turbam tumultuantem et dixit: 24. recedite, non est 

 enim mortua puella, sed dormit; et deridebant eum. 25. cum 

 autem eiecta esset turba (f. 15 b) foris, accedens tenuit manum 

 eius et dixit: puella, exsurge; et surrexit confestim puella. 26. et 

 exiuit fama haec in uniuersam terram illam. 



XXVII. 27. Et transeunte inde iesu sequebantur illum 

 duo caeci clamantes et dicentes: miserere nobis, fili dauid 28. et 

 mox uenit in domum, accesserunt ad eum duo caeci rogantes. 

 quibus ait iesus: creditis quod possum hoc facere uobis? dicunt 

 ei, utique domine. 29. tune tetigit oculos eorum et ait: secun- 

 dum fidem uestram fiat uobis. 30. et confestim aperti sunt 

 oculi ipsorum. et comminatus est eis iesus dicens: uidete ne quis 

 sciat. 31. ad(!) illi egressi diffamauerunt eum in totam terram 

 illam. 32. exeuntibus autem illis ecce obtulerunt ei hominem 

 mutum et surdum daemonium habentem. (f. 16 a) 33. et eiecto 

 daemonio locutus est mutus, et miratae sunt turbae dicentes: 



'numquam sic paruit in istrahel. 34. farisaei autem dicebant: in 

 belzebul principem (!) daemoniorum hie eicit daemonia. 



XXVIII. 35. Et circumibat iesus uniuersas ciuitates et 

 castella, docens in synagogis eorum et praedicans euangelium 

 regni et sanans omnem ualitudinem et omnem infirmitatem, et 

 multi secuti sunt eum. 36. uidens autem turbas misertus est 

 eis, quia erant uexati et iacentes sicut oues non habentes pastorem. 

 37. tune ait discipulis suis: messis quidem multa, operarii autem 

 pauci; 38. rogate ergo dominum messis, ut mittat operarios in 

 messem suam. C. 10, 1. et conuocatis iesus XII discipulis suis, 

 dedit eis potestatem spirituum immundorum, ut eicerent eos, et 

 curarent om(f. 16 b)nem languorem et omnem infirmitatem. 



XXVIIII. 2. Duodecim autem apostolorum nomina sunt 

 haec: primus simon qui dicitur petrus et andreas frater eius, 



